Johanesas Brysmanas

Johanesas Brysmanas (, 1488 m. gruodžio 31 d. Kotbusas – 1549 m. lapkričio 1 d. Karaliaučius) – vokiečių protestantų teologas, daktaras, bažnyčios reformatorius, Prūsijos, Mažosios Lietuvos ir Livonijos pamokslininkas, pranciškonas.

 Biografija 
1508-1522 m. studijavo Frankfurto ir Vitenbergo universitetuose, filosofijos daktaras.

1519 m. priėmė liuteronybę. Kunigaikščiui Albrechtui Brandenburgiečiui kviečiant, Martynas Liuteris jį pasiuntė į Karaliaučių, kurio katedroje 1523 m. rudenį pasakė pirmuosius protestantiškus pamokslus. Kunigaikščio tarėjas. 1527-1530 m. Rygos katedros pamokslininkas. Livonijos bažnyčioms sudarė „Trumpą bažnyčios tarnystes tvarką su prakalba apie apeigas“ (Korte Ordeninge des Kerckendenstes sampt einer Vorrede van Ceremonien 1530 m.). Nuo 1531 m. Karaliaučiaus katedros klebonas, nuo 1546 m. Sembos vyskupijos prezidentas. Daug nuveikė 1542-1544 m. steigiant Karaliaučiaus universitetą, jo kuratorius. Artimai bendravo su S. Rapolioniu, per jo laidotuves pasakė pamokslą. Išleido pamokslų, reformacijos apologijos raštų.

 Šaltiniai 

Kategorija:Evangelikų liuteronų kunigai
Kategorija:Mažosios Lietuvos visuomenės veikėjai
Kategorija:Pranciškonai
Kategorija:Lietuvos pranciškonai
Kategorija:Protestantų pamokslininkai